OzLabs/hebrew-wiki-articles huggingface dataset:
יוסף ברוורמן

יוסף ברוורמן (1911 – 3 במאי 1939) היה איש אצ"ל שפרש מהארגון, הצטרף למשטרת המנדט והוצא להורג על ידי האצ"ל באשמת בגידה.

==מהאצ"ל למשטרת המנדט==
יוסף ברוורמן היה פעיל בתנועת בית"ר בתל אביב. האצ"ל נוסד בפילוג שחל ב-1931 בסניף ירושלים של ארגון "ההגנה", כאשר קבוצה גדולה של אנשי הסניף, בראשות אברהם תהומי פרשה מההגנה במחאה הנהגת ההגנה על "מדיניות ההבלגה" כלפי ערביי ארץ ישראל. המרכז הארצי של הארגון, שזה עתה קם, מנה ארבעה חברים, שניים מירושלים ושניים מתל אביב. בראשם עמד אחד מהארבעה, אברהם תהומי, ואחד מהם היה יוסף ברוורמן. בשנת 1935 חדל ברוורמן מפעילותו באצ"ל והצטרף למשטרת המנדט. בתחילה שירת במשטרת חיפה בדרגת קורפורל - רב-טוראי. בשנת 1936 הוצב למשטרת יפו במדור לחקירת פשעים. בראשית שנת 1939 עבר לשרת במחלקת ההגירה של משטרת החופים.

==ההתנקשות==
האצ"ל נטר לברוורמן על עזיבת הארגון וחשד כי במשטרת החופים הוטל עליו להתחקות על דרכי ההעפלה ולמסור ידיעות על אנשי הארגון בתל אביב וסביבתה. בשל כך גזר האצ"ל את דינו למיתה. ב-3 במאי 1939 לאחר חצות, כאשר יוסף ברוורמן צעד מעבודתו לביתו, ארבו לו אנשי האצ"ל בפינת הרחובות וילנה ובן-יהודה בתל אביב וירו מטווח קרוב חמישה כדורים לבטנו. ברוורמן הספיק להשיב בשלוש יריות מכלי נשקו ונפל מתבוסס בדמו. הוא נלקח בכלי רכב שחלף במקום לבית החולים אסותא ושם נקבע מותו.

לאחר שלושת מעשי הרצח של יהודים בידי האצ"ל - יוסף ברוורמן, ולנטין בק ואריה פולונסקי, החליטה הנהגת היישוב שלא להיגרר למלחמת אחים והסתפקה בגילוי דעת שפורסם בעיתון דבר ב-7 ביולי 1939, תחת הכותרת "לא תרצח". בראש החתומים על גילוי הדעת היו הנריטה סאלד, פרופסור אברהם הלוי פרנקל, ברל כצנלסון וש"י עגנון, ולאחריהם הופיעו שמותיהם של כמאה אנשים מהצמרת המדינית והתרבותית של היישוב, אנשי רוח ואמנים. בגילוי הדעת נאמר בין היתר:
::

בתגובה פרסם אצ"ל כרוז בו נאמר:
::

==לקריאה נוספת==
<div style="direction: ltr;">
* Nachman Ben-Yehuda, Political Assassinations by Jews: A Rhetorical Device for Justice, State University of New York Press, 1992. pages 153 - 154
</div>
*דן יהב, דמו בראשו - רציחות פוליטיות על ידי יהודים בתקופת היישוב, הוצאת שקד, 2010. עמ' 130 - 146.
*דוד ניב, מערכות הארגון הצבאי הלאומי. הוצאת מוסד קלוזנר, 1976. כרך 2 עמ' 251.
*ספר תולדות ההגנה, הוצאת עם עובד 1972. כרך ג' חלק ראשון עמ' 56 – 61.

==קישורים חיצוניים==
*[http://www.gilihaskin.com/מעשי-נקם-בחזית-היהודית-הפנימית-בתקופת/ מעשי נקם בחזית היהודית הפנימית, בתקופת מלחמת העולם השנייה] באתר של גילי חסקין.

קטגוריה:אישים שהוצאו להורג בארץ ישראל
קטגוריה:אצ"ל
ליפניק על הבצ'ווה

ליפניק על הבצ'ווה (בצ'כית: Lipník nad Bečvou, נהגה: ; בגרמנית: Leipnik) היא עיירה קטנה במחוז אולומואוץ שבחבל מוראביה, במזרח הרפובליקה הצ'כית. הערים הגדולות הקרובות ביותר אליה הן פררוף והרנייץ הסמוכה לה, הרחוקות מליפניק 10 ו-12 קילומטרים בהתאמה.

העיירה ליפניק היא עיירה עתיקה ובמרכזה כיכר גדולה (כיכר ת. ג. מסריק). בעבר הייתה זו עיירת מבצר, וחלק גדול מהחומה ומגדליה השתמרו מימי הביניים. בסמוך לעיירה שוכנת טירת הלפשטיין. כביש טבעת מקיף את חומות המרכז ההיסטורי של העיירה. ליפניק העתיקה מתגאה במבנים בני תקופת הרנסאנס, מזרקות בסגנון הבארוק, ומבנים מכוסים ארקדות. 

בעבר היה בליפניק מיעוט יהודי גדול. בין רבני העיר היו רבי משה שמשון בכרך, רבי ישעיה הלוי הורוביץ (השני), הרב בנימין וולף איגר (דודו של רבי עקיבא איגר), רבי משה אריה בלאך, רבי שלמה קווטש ורבי ברוך תאומים-פרנקל, ה"ברוך טעם". כיום אין בה קהילה יהודית, ונותרו בה רק שני בתי הקברות היהודיים הנפרדים.

== קישורים חיצוניים ==

* 
* 

קטגוריה:קהילות יהודיות בצ'כיה
קטגוריה:צ'כיה: ערים
קטגוריה:יישובים שהוקמו במאה ה-13
בראיין רייס

בראיין ריסברג קלואסן (בדנית: Brian Risberg Clausen; נולד ב-29 במאי 1978 בעיר Roskilde, דנמרק), הידוע יותר בשם בראיין רייס (Bryan Rice), הוא זמר פופ ומלחין דני.

==ביוגרפיה==
במסגרת חגיגות 50 השנה לשלטונה של המלכה אליזבת השנייה הופיע בשנת 2002 על גג ארמון בקינגהאם עם השיר God Save the Queen, ובחגיגות ה-70 לשלטונה הופיע מול הארמון על רקע האנדרטה של המלכה ויקטוריה<ref name=":0"></ref>.

סינגל הבכורה של רייס, "No promises", שוחרר לרדיו בשנת 2005 וזכה להצלחה רבה בדנמרק. לשיר בוצעה אף גרסת כיסוי על ידי שיין וורד, זוכה תוכנית הזמר הבריטי "The X Factor", אשר הגיעה למקום השני במצעד הבריטי.

האלבום הראשון של רייס, "Confessional", יצא לאור בשנת 2006 וזכה למעמד של תקליט זהב בדנמרק. הסינגל "Homeless Heart" מתוך האלבום, שהוא גרסת כיסוי לשירה של הזמרת הקנדית אמנדה סטוט (Amanda Stott), שימש כשיר הנושא בתוכנית הריאלטי הדנית "Paradise Hotel". שני שירים נוספים מהאלבום יצא לאורו כסינגלים: "Can't Say I'm Sorry" ו-"Where Do You Go?". הסינגל "Can't Say I'm Sorry" קיבל לחשיפה משמעותית, כאשר זוכה המקום השני בתוכנית "אמריקן איידול" השוודית, Erik Segerstedt, הוציא גרסת כיסוי לשיר אשר הגיעה למקום הראשון במצעד המוזיקה השוודי. גם זוכה "אמריקן איידול" בקנדה תאו תאמס ביצע גרסת כיסוי לשיר.

בשנת 2006 רייס היה מועמד לפרס זמר השנה בתחרות "Zulu Awards" של ערוץ הטלוויזיה הדני TV 2 Zulu.

אלבומו השני של רייס, "Good Time", יצא לאור בשנת 2007.

בשנת 2009 רייס כתב בשיתוף עם Mads Haugaard את הסינגל "Underneath My Skin", אותו ביצעה הזמרת הנורווגית Christina Undhjem ב"קדם אירוויזיון" הדני, "Dansk Melodi Grand Prix".

לאחר שהוצע מספר פעמים כמועמד, רייס לקח חלק בקדם אירוויזיון הדני ב-2010, עם השיר "Breathing" שנכתב על ידי Peter Bjørnskov. שירו הגיע לסבב ההצבעה הסופי והעפיל למקום השני מתוך עשרה שירים.

ב-25 באוקטובר 2010, שחרר בראיין את אלבומו השלישי "Another Piece of Me". האלבום כלל בתוכו שני דואטים עם הזמרת הדנית Julie Berthelsen והזמרת השוודית Emilia. הסינגל השלישי מהאלבום, "There for You", שוחרר מעט לפני כן, ב-28 ביוני 2010. הסינגל הופיע במשחק ההרחבה "Late Night" של משחק המחשב "Sims 3", שעבורו הוקלטה גרסה מיוחדת של השיר בשפת ה-Simlish, שפה בדיונית של משחק ה-Sims.

== השכלה ==
מי הוא דוקטור באסטרופיזיקה<ref name=":0" />

== הוקרה ==
* דצמבר 2022 קיבל מיי תואר אבירות מצ'ארלס השלישי מלך אנגליה, על תרומתו הגדולה למוזיקה ועל התנדבותו למען זכויות בעלי חיים<ref name=":0" />. אשתו זוכה לתואר 'ליידי מיי'<ref name=":0" />

== חיים אישיים ==
נשוי לאניטה דובסון מאז שנת 2000<ref name=":0" />

==דיסקוגרפיה==
* Confessional - 2006
* Good News - 2007
* Another Piece of Me - 2010

==קישורים חיצוניים==

* 

==הערות שוליים==

קטגוריה:זמרים דנים
קטגוריה:ילידי 1978
חמוס שחור-רגל

חמוס שחור-רגל בציד [[נובחנית]]
חמוס שחור-רגל (שם מדעי: Mustela nigripes) הוא מין סמור צפון אמריקאי קטן, החי במחילות. הוא מצוי בסכנת הכחדה ונותרו רק כ-1,000 פרטים בוגרים שלו, בכמה אזורים בדקוטה הדרומית, אריזונה וויומינג.

==מאפיינים==

אורך: גוף הזכרים באורך 500–533 מ"מ. הנקבות קטנות יותר.

משקל: 650–1,400 גרם.

מזון: מזונו העיקרי, המהווה 91% מהתזונה, הוא נובחניות, אותן הוא הורג במחילות. שאר המזון מורכב מנברנים, עכברי בית, עכבר חגבים, סנאיי קרקע, ארנבות הרים וכמה עופות. יש לו גוף צר וארוך המאפשר לו לנוע בקלות בתוך מחילות.

אזור מחיה: בעיקר במחילות של נובחניות בערבות עשב הקרויות "פרריה" בארצות הברית.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון ג'יימס אודובון
קטגוריה:סמוריים
קטגוריה:ארצות הברית: יונקים
קטגוריה:ארצות הברית: מינים אנדמיים
קטגוריה:פאונה של המישורים הגדולים
קטגוריה:בעלי חיים שתוארו ב-1851
האמנה האולימפית

[[הדגל האולימפי, מסמלי התנועה האולימפית]]

האמנה האולימפית היא מקבץ של חוקים והנחיות המגדירים את עקרונות היסוד עבור ארגון המשחקים האולימפיים וניהול התנועה האולימפית. 

==היסטוריה== 
האמנה פורסמה לראשונה בשנת 1908, בשם "מדריך לוועד האולימפי הבינלאומי" (Annuaire du Comité International Olympique), אם כי חלק מן הכללים נכתבו על ידי פייר דה קוברטן עוד בשנת 1898. היא ידועה בשמה הנוכחי משנת 1978, והעדכון האחרון שלה פורסם ביוני 2019.

==מטרה==
בעיקרו של דבר, ישנן שלוש מטרות מרכזיות לאמנה האולימפית, כפי שמפורט בחלק המבוא של האמנה: 
# לקבוע את עקרונות וערכי היסוד של האולימפיזם (Olympism)
# להוות את הבסיס החוקי של הוועד האולימפי הבינלאומי
# להגדיר את הזכויות והחובות של שלושת הגופים המרכזיים של התנועה האולימפית: 
#* הוועד האולימפי הבינלאומי
#* פדרציות הספורט הבינלאומיות
#* הוועדים האולימפיים הלאומיים

==תוכן האמנה==
האמנה האולימפית מורכבת מ-6 פרקים ומ-61 סעיפים. 

הפרק הראשון מגדיר את התנועה האולימפית ואת התפקיד והמשימה של הוועד האולימפי הבינלאומי. בפרט, בסעיף 2 נקבע כי על הוועד האולימפי לשמור על ההגינות בספורט, לעודד השתתפות בספורט ולוודא שהמשחקים האולימפיים יתקיימו כל תקופה קבועה. 
בנוסף, הפרק מגדיר את היחסים בין הוועד האולימפי הבינלאומי, הוועדים האולימפיים הלאומיים, והפדרציות הבינלאומיות. 
כמו כן מפורטים בפרק הסמלים הרשמיים של התנועה האולימפית. 	

בפרק השני מתוארים החוקים וההנחיות של הוועד האולימפי הבינלאומי הנוגעים לחברי הוועד וניהולו, בפרק השלישי מתוארים החוקים עבור הפדרציות הבינלאומיות, ובפרק הרביעי – עבור הוועדים האולימפיים הלאומיים. 

הפרק החמישי נוגע לחוקים של המשחקים האולימפיים. בין השאר, הוא מכיל את הנהלים עבור בחירת העיר המארחת ועבור הוועדה המארגנת של המשחקים, וקובע אילו ענפי ספורט נכללים במשחקים האולימפיים.

הפרק האחרון מכיל עונשים וסנקציות במקרה של הפרת כללי האמנה או הפרת כללי הקוד של הסוכנות העולמית נגד סמים בספורט.

==קישורים חיצוניים==
[https://stillmed.olympic.org/media/Document%20Library/OlympicOrg/General/EN-Olympic-Charter.pdf האמנה האולימפית (אנגלית)]
==הערות שוליים==

קטגוריה:אולימפיאדה
יוסף ברוך אפשטיין

רבי יוסף ברוך הלוי אפשטיין מניישטאט (ה'תקנ"ב - י' באדר ה'תרכ"ז), היה אדמו"ר חסידי. מכונה "דער גוטער איד" (היהודי הטוב).
==תולדות חייו==
נולד לרבי קלונימוס קלמן הלוי מקרקא מחבר הספר "מאור ושמש", מחשובי אדמו"רי פולין ולמילכה ראדל. בילדותו היה אצל החוזה מלובלין, רבו של אביו. כמו כן נסע לרבי מנחם מנדל מרימנוב, רבי נפתלי צבי מרופשיץ, רבי צבי הירש מרימנוב, רבי מאיר מפרמישלאן ורבי יחזקאל מקוזמיר. בבחרותו היה חסידם של רבי ישכר בער מראדושיץ, השרף ממוגלינצא ורבי אלעזר מקוז'ניץ, אך בעיקר היה חסידו של אביו. אחרי ההסתלקות של הצדיקים הנ"ל היה נוסע לרבי חיים מצאנז.

לאחר נישואיו החל לעסוק במסחר, אך בהמשך מונה לרבה של ניישטאט ("עיר חדש"), והחל לנהוג באדמו"רות. התפרסם בשל מנהגו להרבות באמירת תהילים, ונודע כבעל מופת ופועל ישועות. לאחר פטירת רבי ישכר בער מראדושיץ, פנו אליו חסידים רבים. הוא נהג לחלק קמיעות בהם מופיע שמו ושם אמו. בדרך כלל נהג לומר רק מדברי תורתו של אביו, והסתיר את כוחו בתורה. עם זאת זכה להערצתם של צדיקים שנודעו גם כגאונים בתורה מלבד צדקתם כמו רבי מנחם מנדל שניאורסון ה"צמח צדק" ורבי חיים מצאנז.

בנו רבי קלונימוס קלמן מילא את מקומו. חתניו היו רבי אליעזר הורוויץ נכדו של החוזה מלובלין ורבי משה אבא בער מליטוביסק. נכדו רבי חיים שמואל הורוויץ מחנטשין, היה מגדולי אדמו"רי פולין בתקופתו. בין צאצאיו, אדמו"רי חסידות אוז'רוב ורבי קלונימוס קלמיש שפירא מפיאסצנא.

==קישורים חיצוניים==
*[http://www.zadikim.org/?catID=48942&siteLang=3 אותר קבר 'היהודי הטוב' מניישטאט], באתר "אהלי צדיקים".
* 

קטגוריה:רבנים פולנים
קטגוריה:אדמו"רים
יוסף
צורה בלתי אפשרית

שני אובייקטים מפורסמים בלתי אפשריים: [[משולש פנרוז והקולר

של השטן]]
צורה בלתי אפשרית (או אובייקט בלתי אפשרי) היא סוג של אשליה אופטית. מדובר בצורה דו-ממדית המתפרשת על ידי מערכת הראייה כמייצגת היטל של גוף תלת־ממדי.

חוסר-ההיתכנות מתברר לרוב תוך מספר שניות, אולם אשליית תלת הממד נותרת גם לאחר מכן. קיימות גם דוגמאות עדינות יותר בהן אשליית ההיתכנות עומדת בפני בחינה שטחית. במקרים אלה, דרושה בדיקה יסודית של האובייקט המוצג על מנת לחשוף את חוסר ההיתכנות שלו.

טבעם המטריד של אובייקטים בלתי אפשריים מתאפשר בעקבות נטייתנו הטבעית לפרש ייצוגי דו־ממד כהיטלים של אובייקטים תלת־ממדיים. דוגמה לכך ניתן לראות בקוביית נקר, המתפרשת לרוב כקובייה ולא כ"שני ריבועים מחוברים על ידי קווים אלכסוניים".

צורות בלתי אפשריות מעניינות פסיכולוגים, מתמטיקאים ואמנים, מבלי להשתייך באופן בלעדי לדיסציפלינה אחת.

הרעיון של "אובייקט בלתי אפשרי אינטראקטיבי" הוא אובייקט בלתי אפשרי שניתן לצפות מכל זווית מבלי לשבור את האשליה.

==דוגמאות בולטות==
צורות בלתי אפשריים בולטות כוללות:
*קובייה בלתי אפשרית
*מדרגות פנרוז 
*משולש פנרוז

פסל "משולש בלתי אפשרי" כ[[אשליה אופטית, במזרח העיר פרת', מערב אוסטרליה. מזוויות מסוימות נראה שהקורות נפגשות בקודקוד העליון, אף על פי שאין זה כך, וכך נוצרת אשליית משולש פנרוז.]]

==היסטוריה==
[[מדרגות פנרוז]]
אוסקר רטרסוורד , אמן שוודי, היה הראשון לעצב במכוון הרבה חפצים בלתי אפשריים. הוא זכה לכינוי "אבי האובייקטים הבלתי אפשריים". ב-1934 צייר רטרסוורד משולש בלתי אפשרי. משולש זה התפרסם רק בשנות החמישים, כאשר המתמטיקאי רוג'ר פנרוז פרסם אותו כ"משולש פנרוז". בגרסה של רטרסוורד צלעות המשולש מחולקות לקוביות.

משנות ה-30 ואילך, האמן ההולנדי אֶשֶר יצר ציורים רבים המציגים פרדוקסים של פרספקטיבה. אֶשֶר התפרסם בשנת 1957, כאשר הודפס הציור הראשון שלו שמכיל אובייקט בלתי אפשרי אמיתי: קובייה עם סרטי קסם . אֶשֶר צייר ציורים נוספים רבים המציגים אובייקטים בלתי אפשריים, ועבודתו משכה את תשומת לב הציבור לאובייקטים בלתי אפשריים.

ב-1956, ליונל פנרוז , פסיכיאטר בריטי, ובנו המתמטיקאי, רוג'ר פנרוז, הגישו מאמר קצר לכתב העת של האגודה הפסיכולוגית הבריטית שכותרתו "צורה בלתי אפשרית: סוג מיוחד של אשליה אופטית" (Impossible Objects: A Special Type of Visual Illusion). הנושא הודגם על ידי משולש פנרוז ומדרגות פנרוז . המאמר התייחס לאֶשֶר שעבודתו הציתה את התעניינותם בנושא, אך לא לרטרסוורד שאליו לא היו מודעים. המאמר התפרסם רק ב-1958.

בהמשך המאה ה-20, עבודותיו של אֶשֶר משכו כמה אמנים עכשוויים להתנסות בהצגת עצמים בלתי אפשריים, למשל, ג'וס דה מיי , שיגאו פוקודה וסנדרו דל-פראט .


==ראו גם==
[[פנטגרם פנרוז]]
*מרחב ארבע-ממדי
*גאומטריה לא-אוקלידית
*לולאה מוזרה
*סוריאליזם

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אשליות אופטיות
קטגוריה:פרדוקסים
גאווין המילטון

קפטן גאווין ג'ון המילטון (אנגלית: Gavin John Hamilton; 1953 לערך – 10 ביוני 1982) היה קצין בשירות האוויר המיוחד הבריטי, אשר השתתף בפעולה מעבר לקווי צבא ארגנטינה באיי פוקלנד במהלך מלחמת פוקלנד בשנת 1982. הוא נהרג במהלך הפעולה, והוענק לו עיטור הצלב הצבאי.

==ביוגרפיה==
המילטון נולד בצפון יורקשייר. הוא סיים את לימודיו באקדמיה הצבאית המלכותית בסנדהרסט ושירת ברגימנט הגרין הווארדס (Green Howards) בטרם הצטרף לשירות האוויר המיוחד. הוא שירת בקפריסין, בבליז ובצפון אירלנד. בשירות האוויר המיוחד שירת כמפקד פלגה (Troop).

===מלחמת פוקלנד===
לאחר פרוץ מלחמת פוקלנד השתתף המילטון בפעולה לכיבושו מחדש מידי הארגנטינים של האי דרום ג'ורג'יה. במהלך הפעולה היה מעורב בשתי התרסקויות של מסוקים, אך לא נפגע. בהמשך השתתף בפעולה באי פבל (Pebble Island), שבמהלכה הושמדו בו על הקרקע 11 מטוסים ארגנטינאים. המילטון פיקח אישית על השמדת שבעה מהם.

לאחר הנחיתה הבריטית בסן קרלוס ב-22 במאי חדרו המילטון ואנשיו מעבר לקווי הארגנטינים באי המזרחי וקיימו במשך שבעה ימים תצפית על עמדות הארגנטינאים בבירת האיים סטנלי. במהלך הפעולה הדפו הוא ואנשיו שתי התקפות עליהם, הניחו מארב לסיור ארגנטינאי ולכדו שישה שבויים.

ב-5 ביוני יצא המילטון ועמו ארבעה חיילים לאי המערבי באיי פוקלנד. הם הקימו תצפית מוסווית על עמדות הארגנטינים ביישוב פורט הווארד. בבוקר ה-10 ביוני מצאו עצמם מוקפים על ידי סיור של ארבעה חיילים ארגנטינאים מפלוגת הקומנדו 601. חלק מהחיילים הצליחו להיחלץ ובמקום נותרו המילטון וקשר. לפי פקודתו של המילטון נכנסו הוא והקשר לקרב עם הארגנטינאים כדי להיחלץ. המילטון נפצע והורה לקשר לנסות להיחלץ לבדו, כשהוא מחפה עליו. לאחר מכן הוא נפגע ונהרג. הקשר נלקח בשבי. היה זה הקרב היבשתי היחיד שהתנהל באי המערבי במהלך המלחמה.

המילטון נקבר על ידי הארגנטינאים בטקס צבאי בבית הקברות הקטן של פורט הווארד. הוא עוטר לאחר מותו בעיטור הצלב הצבאי על כלל פעולותיו במלחמה.

==קישורים חיצוניים==
* [http://www.london-gazette.co.uk/issues/49134/supplements/12845 כתב העיטור שבו עוטר המילטון]
* [http://www.thenorthernecho.co.uk/news/3832175.Soldiers_remember_Falklands_hero/ סרטון על אזכרה שנערכה להמילטון במקום קבורתו]

קטגוריה:חיילי ה-SAS
קטגוריה:חללי קרבות בריטים
קטגוריה:מעוטרי הצלב הצבאי
קטגוריה:אנשי צבא במלחמת פוקלנד
קטגוריה:בוגרי האקדמיה הצבאית המלכותית בסנדהרסט
קטגוריה:בריטים שנולדו ב-1953
קטגוריה:בריטים שנפטרו ב-1982
פראם פוינט

פראם פוינט (Pram Point) הוא שם האתר בו נמצא בסיס סקוט המופעל על ידי ניו זילנד על האי רוס, סמוך למצר מקמרדו שבאנטארקטיקה. מקור השם הוא במשלחת דיסקברי של קפטן סקוט משנת 1902, שהחזיקה במקום סירה נורווגית קטנה מסוג "פראם" כדי להגיע מחוף האי רוס אל מדף הקרח רוס<ref></ref>.

== קישורים חיצוניים ==
* [https://adam.antarcticanz.govt.nz/nodes/view/21630 פראם פוינט] באתר antarcticanz.govt.nz
==הערות שוליים==

קטגוריה:אנטארקטיקה: גאוגרפיה
כף האלט

כף האלֶט (באנגלית: Cape Hallett) הוא אזור נקי משלג (נווה מדבר אנטארקטי) בקצה הצפוני של חצי האי האלט על חוף ים רוס של ארץ ויקטוריה, מזרח אנטארקטיקה. 
כף אדייר נמצא במרחק 100 ק"מ צפונה. כף האלט נמצאת מצידו האחד של מפרץ אדיסטו למול כף כריסטי שמעברו האחר.

==היסטוריה==
[[הר הרשל שברכס הרי האדמירליות, ינואר 2006, בתצפית מכף האלט]]

בשנת 1956, במהלך מבצע דיפ פריז II, נפגעה האוניה האמריקאית "אָרְנֶבּ" ממצוף קרח בכף האלט.

==תחנת האלט==
בכף האלט שכן בסיס מדעי, תחנת האלט, שפעלה בשיתוף בין ארצות הברית וניו זילנד במהלך השנה הגאופיזית הבינלאומית 1957, והייתה מאוישת בקביעות עד 1964, כאשר פרצה במקום שרפה גדולה. לאחר זאת שימש המקום כבסיס קיצי בלבד עד 1973. בשלב זה עובר האתר ניקוי סביבתי באמצעות הרחקת חומרים מסוכנים: דלק ושמן, שאוחסנו במספר מיכלים גדולים. מדובר במיזם מתמשך, שלהשלמתו יידרשו שנים אחדות.

==אזור אנטארקטי מוגן מיוחד==
אזור של 740 דונם הוא אזור אנטארקטי מוגן מיוחד, הנמצא תחת צו הגנה מיוחד של הברית האנטארקטית מס' 106, משום שהוא מכיל בתי גידול למבחר עשיר ומגוון של קהילות צמחים, שהן הדוגמאות הרחבות והמייצגות ביותר המוכרות בקצה הצפוני של שיפוע קו הרוחב של ארץ ויקטוריה וים רוס. סקרים תיעדו 18 מינים של חזזית וחמישה מינים של טחבי עלים, ובראשם Bryum subrotundifolium. בעלי החיים במקום כוללים מושבות גידול של ציפורי חמסן דרומי של הקוטב הדרומי ופינגווין אדלי, וכן אקרית וקפזנבאים.

==מושבת פינגווין אדלי==
מושבת פיגוויני אדלי גדולה מצויה בלשון היבשה סיבי הוק בצידו המערבי של כף האלט. ההיסטוריה של השפעת האדם על המושבה בתקופה שבה נמצאו שם עובדי תחנת האלט, וסגירת התחנה בהמשך, יחד עם זמינותם של נתונים היסטוריים מהימנים על גודל אוכלוסיית המושבה, עושים את האתר לייחודי ואידיאלי לחקר השפעותיהן של הפרעות משמעותיות למערכת האקולוגית וההתאוששות מהן.

==קישורים חיצוניים==

* [https://geonames.usgs.gov/apex/f?p=gnispq:5:::NO::P5_ANTAR_ID:6249 כף האלט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5908&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף האלט] בגאזט האנטארקטי SCAR של ממשלת אוסטרליה
* [https://www.ats.aq/documents/ATCM38/att/ATCM38_att003_e.pdf מפת אזור כף כריסטי וכף האלט]
* [http://www.adam.antarcticanz.govt.nz/nodes/view/6973 תצלום כף האלט מכף כריסטי] באתר ממשלת ניו זילנד

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: תחנות מחקר
האלט
ישיבת יחל ישראל

ראש הישיבה הרב [[משה הגר (משמאל) עם אחיו האדמו"ר מסרט ויז'ניץ]]
ישיבת יחל ישראל היא ישיבה של חסידות סערט ויז'ניץ, הנמצאת ברמת ויז'ניץ בחיפה. הישיבה נקראת על שמו של הרב ישראל הגר בעל "אהבת ישראל" מוויז'ניץ.

==היסטוריה==
הישיבה נוסדה בשנת תש"י (1950) בחיפה על ידי הרב ברוך הגר בעל ה"מקור ברוך", שעלה אז לישראל, יחד עם הרב יהודה לייב גפן-אוייסיבאל, תלמיד ישיבת חכמי לובלין ולימים רב העיר כפר אתא, כהמשך לישיבת "בית ישראל" בעיר סערט (סירט) שברומניה, שנחרבה במהלך השואה, ולישיבת חכמי לובלין (יח"ל). על שם שתי הישיבות נקראה הישיבה "יח"ל ישראל".

בשנותיה הראשונות נוהלה הישיבה על ידי הרב גפן, במשך תקופה עמד בראשות הישיבה הרב אברהם משה באב"ד, גיסו של רבי ברוך. משנת תשי"ג עמד בראש הישיבה רבי נפתלי חיים אדלר. הרב אליהו שטרנבוך כיהן כר"מ בישיבה אחר נישואיו, עד לשנת תשכ"ג.

עם הקמת רמת ויז'ניץ בחיפה הועברה הישיבה לשכונה החדשה. בשנת תשכ"ד נפטר רבי ברוך, והישיבה נקלעה לקשיים. אז מונה הבן רבי משה הגר לראש הישיבה, לצד אחיו רבי אליעזר שמונה לאדמו"ר. רבי משה נפטר בשנת תשנ"ט.

==קישורים חיצוניים==
* ישראל אידלמן, [https://www.nli.org.il/he/newspapers/shar/1953/05/08/01/article/46 ישיבת יח"ל ישראל - ויז'ניץ בחיפה], שערים, 8 במאי 1953
* [http://www.hebrewbooks.org/pdfpager.aspx?req=27753&st=&pgnum=39&hilite= ישיבת יחל ישראל] בירחון בית יעקב, תשרי תשכ"ב. אתר היברובוקס.
* 

==הערות שוליים==

*
*
יחל ישראל
יחל ישראל
קטגוריה:חסידות סרט ויז'ניץ
קטגוריה:הנצחת ה"אהבת ישראל" מוויז'ניץ
קטגוריה:חיפה: ישיבות
ברשקה

ברשקה (בספרדית: Bershka) היא הרשת הצעירה ביותר של קבוצת האופנה הספרדית "אינדיטקס".
הרשת היא בבעלותו של אמאנסיו אורטגה, הבעלים של המותגים: פול אנד בר, זארה ומאסימו דוטי. חברת-אחות של זארה ופול אנד בר.<ref></ref>

החנות הראשונה של הרשת נפתחה ב-1998. בתוך חמש שנים נפתחו כ-100 חנויות נוספות. כ-10 שנים אחרי הקמתה, מנתה הרשת יותר מ-700 חנויות ב-50 מדינות שונות. בישראל קיימים כ-18 סניפים של ברשקה. הקולקציה של הרשת פונה לקהל צעיר (מגיל 13 עד אמצע שנות ה-20).
הקולקציה בחנות מתבססת על טרנדים שונים, אשר מתעדכנים פעמיים בשבוע . החנויות מכילות מחלקת נשים Bershka, מחלקת נערות Bsk, מחלקת גברים chico ומחלקת אביזרים ונעליים.

יבואנית זארה ישראל היא כיום המפעילה של רשת ברשקה בארץ.

== קישורים חיצוניים ==

* 

== הערות שוליים ==

קטגוריה:חברות אופנה ספרדיות
קטגוריה:חברות ספרדיות
טרוור איינהורן

טרוור אליאס איינהורן (באנגלית: Trevor Elias Einhorn; נולד ב-3 בנובמבר 1988) הוא שחקן אמריקאי יהודי, הידוע בעיקר תודות לגילום דמותו של פרדריק "פרדי" גיילורד קריין בקומדיית המצבים "פרייז'ר".

== קורות חיים ==
איינהורן נולד בלוס אנג'לס שבקליפורניה בשנת 1988. הוא למד בבית הספר היסודי אל רודאו, ולאחר מכן בתיכון בוורלי הילס, הממוקם בעיר בוורלי הילס שבמחוז לוס אנג'לס. עם סיום לימודיו התיכוניים, התקבל איינהורן לאקדמיית פרסמן למשחק שבלוס אנג'לס.

== קריירה ==
תפקיד המשחק הראשון של איינהורן היה בסרט הקולנועי של בארי לוינסון משנת 1994 "חשיפה" בתפקיד מאט בנדרס, בנו של טום, אותו גילם מייקל דאגלס. עיקר פרסומו של איינהורן הגיע ב-1996 כשזה נובע מגילום דמותו של פרדריק "פרדי" גיילורד קריין בקומדיית המצבים האמריקאית "פרייזר", וכן ובתור מטופל צעיר וחולה מין בקומדיית המצבים שני בחורים ובחורה (באנגלית: Two Guys and a Girl). כמו כן, איינהורן השתתף גם בסרט BASEketball משנת 1998, וכן בסדרת הטלוויזיה בנים ובנות. איינהורן גם הגיח להופעת אורח בסדרה המשרד, ומד מן, בתור הקופירייטר ג'ון מטיס. 

בשנת 2016 החל לשחק באחד התפקידים הראשיים בסדרת הפנטזיה "הקוסמים" בדמותו של ג'וש הוברמן. בשנת 2017 שיחק בדרמה הרומנטית הטלוויזיונית "ריקוד מושחת" לצד השחקניות אביגייל ברסלין ושרה היילנד. בשנה זו גם התארח בסדרת הטלוויזיה "הטייקון האחרון" של אמזון.

==קישורים חיצוניים==

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:שחקנים ילדים יהודים]

קטגוריה:אמריקאים שנולדו ב-1988
אדם לאדם זאב

אדם לאדם זאב (בלטינית: Homo homini lupus est) הוא פתגם בלטינית שמשמעותו הוא שאדם מתנהג לאדם אחר כזאב מטבעו – חשדן כלפי רעהו ואף שואף לפגוע בו. הביטוי נטבע בידי המחזאי הרומאי פלאוטוס במחזהו "החמורים" ב-195 לפנה"ס. לעיתים הביטוי מתורגם כ"אדם הוא זאב לרעהו", משמע האדם הוא הטורף של מינו עצמו. שימוש שגור בביטוי הוא בנושא הזוועות שלהן מסוגלים בני האדם.

== על הביטוי ==
הפילוסוף והמחזאי הרומאי סנקה כתב, כטענת נגד לביטוי, ש"לעיתים, אדם לאדם מקודש". הפילוסוף האנגלי תומאס הובס עסק בשני הביטויים האלה. בספרו De Cive כתב הובס: אבחנתו של הובס מהדהדת בקו לטענתו של פלאוטוס על פיה האדם הוא אנוכי מטבעו.

הפילוסוף הקנדי סרג' בושארד אמר כי "אדם לאדם זאב, עליך להסכים, אינו מחמיא במיוחד לזאב". במשפט זה טוען בושארד כי טבע האדם אכזרי ובוגדני אף יותר משנהוג לייחס לזאב.

במקורות היהדות ניתן למצוא אמרה המביעה רעיון דומה לפיו בני אדם הם מטבעם פוגעניים ואכזריים זה כלפי זה. במשנה מסכת אבות (ג,ב) נאמר: "רבי חנינא סגן הכהנים אומר, הוי מתפלל בשלומה של מלכות, שאלמלא מוראה, איש את רעהו חיים בלעו". כלומר, יש להתפלל לכך שהממשל יעבוד כראוי כדי למנוע מבני אדם לפגוע זה בזה כמו חיות טרף.

== אזכורים בולטים ==
* ארסמוס מרוטרדם דן במשפט של פלאוטוס בחיבור הביאורים הלטיניים ויווניים שלו, אדאגיה (1500)
* וולטר עשה שימוש אירוני במשפט בספרו קנדיד (1759), כדי לטעון נגד הפילוסופיה של האופטימיות
* "אדם לאדם זאב" היא הנחת הבסיס בספרו של זיגמונד פרויד, תרבות בלא נחת (1929)

== ראו גם ==
* ציניות
* מיזנתרופיה
* אגואיזם אתי

==קישורים חיצוניים==

* 

==הערות שוליים==

קטגוריה:אלימות בתרבות
קטגוריה:זאבים בתרבות
קטגוריה:מילים וביטויים בלטינית
גברנרז איילנד

גברנרז איילנד (באנגלית: Governors Island, "אי המושלים") הוא אי בעל שטח של כ-700 דונם בעיר ניו יורק, כ-800 מטר מקצהו הדרומי של האי מנהטן. בין האי לברוקלין שוכנת תעלת באטרמילק. שטח האי הוכפל במהלך המאה ה-20, כאשר האדמה שנכרתה במהלך הקמת מנהרות הרכבת התחתית של ניו יורק נשפכה לים ליד קצהו הדרומי. האי שימש כמקום מושבו של מושל ניו יורק בזמן השלטון הבריטי על האזור, ומכאן שמו.
== היסטוריה ==
ב-1524 האינדיאנים מאזור מנהטן ולנאפי התייחסו למה שמכונה כיום גברנרז איילנד כפגגאנוק ("אי האגוזים") על שם עצי ההיקורי, האלון והערמונים השופעים שלו. מיקומו של האי הפך מחנה דייגים עבור שבטים מקומיים, שהשתמשו באי באופן עונתי. ב-1624 חברת הודו המערבית ההולנדית הגיעה לראשונה לניו אמסטרדם ובחרה להקים מחנה באי הקטן, בגודל 70 דונם. המתנחלים ההולנדים בנו שם מבצר ומנסרה. ביוני 1637, על פי הדיווחים, ווטר ואן טווילר, מנכ"ל חברת הודו המערבית ההולנדית, רכש את האי עבור "שני ראשי גרזן, מחרוזת חרוזים וקומץ מסמרים." האי הזה ועוד כמה אחרים נרכשו לשימוש פרטי וספקולציות נדל"ן. הממשלה ההולנדית החרימה את האי שנה לאחר מכן.<ref></ref>

באי שני מונומנטים היסטוריים, פורט ג'יי ומצודת ויליאמס, שהוכרזו ב-19 בינואר 2001. ב-24 במאי 2012 החלו עבודות להקמת פארק ציבורי על שטח מרבית האי. חלקו הראשון של הפארק נפתח ב-31 בינואר 2014.

==קישורים חיצוניים==

==הערות שוליים==

קטגוריה:ניו יורק: איים
קטגוריה:מנהטן
קטגוריה:אזורים ללא מכוניות
קטאנה (כלי שיט בלתי מאויש)

קטאנה (Katana) הוא כלי שיט בלתי מאויש (כשב"ם, באנגלית: USV) מתוצרת התעשייה האווירית לישראל (תע"א).

קטאנה הוא כלי שיט רב-תכליתי, זהו כלי שיט קרבי, המיועד למשימות ביטחון שוטף בזירה הימית, להגן על אזורי סחר רגישים (ZZE), גבולות ימיים, נמלים ונכסים אסטרטגיים ימיים כמו אסדות קידוח, צינורות נפט ועוד. הכלי מתאים למשימות במים עמוקים וכן במים רדודים יחסית סמוך לחוף.

המערכת נחשפה בפברואר 2014.

קטאנה מצוידת במערכת ניהוג כפולה: ניתן להשתמש בה כפלטפורמה לא מאוישת אוטונומית או נשלטת באמצעות תחנת שליטה מרוחקת, וגם ככלי שיט קרבי מאויש. היא מצוידת במערכות התרעה, איתור, זיהוי וסיווג מטרות, וכן יירוטן באמצעים שונים.

קטאנה מכילה מערכות שונות, ביניהן מערכת למניעת התנגשות, תקשורת, מערכות מכ"ם ומערכות נשק.

הכשב"ם הוצג בתערוכת AUVSI2014 באורלנדו שבארצות הברית במאי 2014.

== מפרט טכני ==

* אורך 11.90 מטר
* רוחב 2.81 מטר
* מהירות מקסימלית 60 קשר (יותר מ-110 קילומטר לשעה)
* מערכת חישה אופטית - IAI Mini POP - Electronic Optic Device
* הנעה - שני מנועי - 560hp Maritime Diesel
* מערכת הטעיה ROSY - Rapid Obscuring System

== ראו גם ==
* כלי שיט של חיל הים הישראלי
== קישורים חיצוניים ==
* [http://defense-update.com/20140206_katana-combat-marine-system-maritime-security.html Katana – a Combat Marine System for Maritime Security], Defense Update, פברואר 2014 
* [http://www.israeldefense.co.il/?CategoryID=426&ArticleID=5807 תע"א מציגה: כשב"מ מתקדם], אתר israeldefense, פברואר 2014.
* דוד בר יוסף, [https://beingalim.files.wordpress.com/2021/03/2014-10-bg.pdf ה"קטאנה" כלי שיט בלתי מאויש מתוצרת התעשייה האווירית], בין גלים", אוקטובר 2014, עמ'	23.
* 
*מאור מואיגר,[http://www.baba-mail.co.il/content.aspx?emailid=34629 קטאנה - הפיתוח הישראלי החדש בים], [http://www.baba-mail.co.il/content.aspx?emailid=34629 ב]אבמייל

== הערות שוליים ==

קטגוריה:כלי שיט מלחמתיים
קטגוריה:כלי שיט בלתי מאוישים
קטגוריה:התעשייה האווירית לישראל: מוצרים
קטגוריה:מוצרי מפעל מלמ
ביארק אינגלס

VM Houses
ביארק אינגלס (באנגלית: Bjarke Ingels; נולד ב-2 באוקטובר 1974) הוא אדריכל דני. בשנת 2006 הקים את משרד האדריכלים BIG (קבוצת ביארק אינגלס - Bjarke Ingels Group) ומאז הוא עומד בראשו. בשנת 2009 היה שותף בהקמתה של סוכנות הייעוץ בתחום העיצוב KiBiSi. אינגלס ידוע בחדשנותו ושאפתנותו העיצובית ורבים מהמבנים שעיצב שוללים מוסכמות מסורתיות של תכנון ומרחב. כמו כן, לעיתים קרובות משלב אינגלס רעיונות של פיתוח בר-קיימא ומושגים סוציולוגיים בעבודותיו, אך מקפיד לנסות להשיג איזון בין חדשנות לדרישות פרקטיות של אדריכלות.

אינגלס נולד בקופנהגן בשנת 1974 לאב מהנדס ואם רופאת שיניים. בשנת 1993 החל אינגלס ללמוד אדריכלות ב, הוא רצה להיות מאייר, וקיווה שהדבר יעזור לו לשפר את יכולות הרישום שלו. רק לאחר מספר שנים של לימודים הוא החל להביע עניין ממשי באדריכלות. הוא המשיך את לימודיו ב (UPC) בברצלונה ובשנת 1999 חזר לדנמרק כדי להשלים את לימודיו. בשנתו השלישית בברצלונה הקים את משרדו הראשון וזכה בתחרות האדריכלים הראשונה שלו.

משנת 1998 ועד 2001 עבד אינגלס עבור האדריכל ההולנדי רם קולהאס ב- שברוטרדם. בשנת 2001 חזר לקופנהגן והקים, יחד עם חבירו לעבודה אצל קולהאס , את משרד האדריכלים PLOT. המשרד זכה לתשומת לב עולמית עבור חדשנותו העיצובית ובשנת 2004 זכו אינגלס ודה סמדט בפרס אריה הזהב מ (חלק מהביאנלה של ונציה). באותה תקופה זכו עבודותיהם של אינגלס ודה סמדט להערכה רבה והם החלו לצבור הכרה עולמית. בין עבודותיהם באותה תקופה ניתן למנות את , פרויקט מגורים שמורכב משני בניינים בצורות V ו-M, שהיה הפרויקט הגדול הראשון של PLOT. אינגלס אף התגורר בפרויקט עד שנת 2008, אז עבר ל-, פרויקט סמוך שגם הוא פרי תכנונו. מבנה נוסף שתכנן אינגלס באותה תקופה הוא ביה"ח הפסיכיאטרי של אלסינור, לו צורה של פתית שלג.

בשנת 2006, בעקבות התפרקותו של PLOT, הקים אינגלס את BIG, שמעסיקה היום כ-60 אדריכלים. הפרויקט הראשון עליו החלו לעבוד היה Mountain Dwellings, פרויקט מגורים עצום המשלב 10,000 מ"ר של דיור ו-20,000 מ"ר של חניונים ומקומות חנייה. הפרויקט הושלם ב-2008 ובעקבותיו זכה אינגלס במספר פרסים חשובים.

בשנת 2010 הושלם פרויקט המגורים השלישי של אינגלס שנקרא . זהו פרויקט המגורים הגדול ביותר שנעשה אי פעם בדנמרק ובסקנדינביה. הפרויקט משלב דירות ושטחי מסחר.

==קישורים חיצוניים==

* 
* 
* 

קטגוריה:אדריכלים דנים
קטגוריה:דנים שהופיעו ברשימת טיים 100
קטגוריה:דנים שנולדו ב-1974
שבתאי הקיקיון

שבתאי הקיקיון (שם מדעי: Samia cynthia ricini) הוא תת-מין פרפראי ממשפחת השבתאיים שמוצאו ביבשת הודו. זהו העש המתורבת היחידי מלבד טוואי המשי שמשמש לייצור משי מסחרי.
== מאפיינים ==
שבתאי הקיקיון הוא עש גדול יחסית, בעל מוטת כנפיים של כ-115 מ"מ. הכנף בעלת גוני חום ומעוטרת בדגמים דמויי ירח ונקודה דמוית עין בחלקה העליון. הנקבה מטילה ביצים לבנות על צמחי קיקיון מצוי, והן בוקעות לאחר כ-10 ימים. הזחלים בצבע לבן ניזונים מהעלים במשך כ-35 יום ומגיעים עד לאורך של כ-7 ס"מ. שלב הגולם אורך כ-3 שבועות. הפרפרים הבוגרים חיים כ-5 עד 8 ימים.

בניגוד למין Samia cynthia, תת-המין שבתאי הקיקיון הוא עש מתורבת המשמש לייצור משי אֵרי (Eri silk). משי זה עמיד יותר מהמשי שמייצר טוואי המשי, אך תהליך הפקתו מהפקעות קשה יותר.

==קישורים חיצוניים==

==ביאורים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1773
קטגוריה:טקסונים שתוארו בידי דרו דרורי
קטגוריה:שבתאיים
קטגוריה:סין: חרקים
קטגוריה:משי
אדריאן פרננדס

אדריאן גוסטבו פרננדס (בספרדית: Adrián Gustavo Fernández, נולד ב-28 בנובמבר 1980 בסן מרטין, גראן בואנוס איירס שבארגנטינה) הוא כדורגלן עבר ארגנטינאי ששיחק בעמדת החלוץ.

==קריירה== 
בין השנים 1998 עד 2003 שיחק פרננדס בקבוצות מליגת המשנה הארגנטינאית, ובשנת 2004 התקדם משמעותית בקריירה שלו כשעבר אל קבוצת קולו-קולו מליגת העל הצ'יליאנית. את הופעת הבכורה שלו במועדון ערך במשחק החשוב ביותר בליגה הצ'יליאנית, הסופר-קלאסיקו. בנוסף, שיחק פרננדס במועדון הבוליביאני דה סטרונגסט, בערב הסעודית ובליגה השווייצרית בקבוצת סנט גאלן.

ביולי 2008 חתם פרננדס בקבוצה הבולגרית צ'רנו מורה. ב-14 בנובמבר 2008 כבש פרננדס צמד בניצחון 0-5 נגד ספרטק ורנה בדרבי העירוני. בינואר 2009 עבר פרננדס לקבוצה בולגרית אחרת, צ'רנומורץ בורגס. בעונת 2008/2009 השתתף ב-11 משחקים וכבש 5 שערים עבור הקבוצה. ב-7 בדצמבר 2010 הוא שוחרר מהקבוצה. 

ב-15 ביולי 2011 הגיע לישראל והצטרף להפועל רמת גן מהליגה הלאומית, שם כבש 11 שערים ב-28 הופעות ליגה, באפריל 2012 שוחרר פרננדז מהפועל רמת גן לאחר שבית הדין הרחיק אותו משבעה משחקים עקב קטטה שהיה מעורב בה במשחק נגד הפועל בני לוד. ב-30 במאי 2012 חתם פרננדס בקבוצת הפועל רמת השרון מליגת העל.

ב-31 במאי 2013 חתם פרננדס בקבוצת הפועל פתח תקווה מהליגה הלאומית. ב-8 בספטמבר 2013 ערך את הופעת הבכורה שלו בליגה במדי הפועל פתח תקווה, במחזור הראשון לעונת נגד הפועל קטמון ירושלים, וכבש את השער הראשון שלו במועדון. בסך הכל כבש בעונה זו תשעה שערי ליגה, ובסופה העפיל עם הקבוצה לליגת העל.

בספטמבר 2014 הצטרף למכבי הרצליה מהליגה הלאומית, בשורותיה שיחק עונה אחת בטרם פרש ממשחק פעיל בגיל 35.

==קישורים חיצוניים==

==הערות שוליים==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני פרו קאריל אואסטה
קטגוריה:כדורגלני קולו-קולו
קטגוריה:כדורגלני שפהאוזן
קטגוריה:כדורגלני סנט גאלן
קטגוריה:כדורגלני צ'רנו מורה וארנה
קטגוריה:כדורגלני צ'רנומורץ בורגס
קטגוריה:כדורגלני הפועל רמת גן
קטגוריה:כדורגלני הפועל רמת השרון
קטגוריה:כדורגלני הפועל פתח תקווה
קטגוריה:כדורגלני מכבי הרצליה
קטגוריה:כדורגלנים זרים בישראל
קטגוריה:ספורטאים ארגנטינאים בצ'ילה
קטגוריה:ספורטאים זרים באיחוד האמירויות הערביות
קטגוריה:ספורטאים זרים בבולגריה
קטגוריה:ספורטאים ארגנטינאים בישראל
קטגוריה:ספורטאים ארגנטינאים בקפריסין
קטגוריה:ארגנטינאים שנולדו ב-1980
עמותת שכן טוב

שכן טוב היא עמותה ישראלית העוסקת בקידום אוכלוסיות חלשות בתחומים שונים, תוך עידוד התנדבות מקומית לעזרה לשכניהם מהשכבות החלשות. החברה החלה את פעילותה בראשית שנות ה-2000.
העמותה נוסדה במטרה לפעול לצמצום מצבי המצוקה תוך הענקת סיוע לאוכלוסיות חלשות בחברה, באמצעות בניית פרויקטים מקומיים המבוססים על התנדבות וללא כל תמורה כספית. 
העמותה הוקמה ביוזמתם של מספר צעירים אשר הציבו לעיניהם את שאלת הסיוע ופתרון המצוקה היום-יומית של אוכלוסיות חלשות בחברה. לעמותה סניפים במספר ערים בישראל כאשר בהתאם לצורכי המקום נפתחים פרויקטים ייעודיים.

== תחומי הפעילות ==
עמותת "שכן טוב" מפעילה מספר מיזמים תוך עידוד צוותי מתנדבים לקיים פעילות התנדבותית מקומית:
*חלוקת מזון - העמותה מספקת מוצרי מזון ל-1000 משפחות נזקקות ב-13 מוקדים כאשר 8 מהם נמצאים בשכונות בירושלים ומוקדים נוספים בערי פריפריה שונות כמו טבריה, קדימה-צורן, קריית שמונה, מעלה אדומים וכן מוקד אחד בתל אביב. איסוף וחלוקת המזון מתבצעות על ידי מתנדבים של "שכן טוב", אשר במהלך השבוע דואגים לגייס מוצרי מזון ממקורות מקומיים כמו בעלי עסקים מקומיים, סניפים של רשתות ותרומות. בסוף כל שבוע העמותה בעזרת מתנדביה דואגת לחלק את מוצרי המזון למשפחות. בנוסף, העמותה דואגת לאספקת ציוד חימום (שמיכות ותנורים) למשפחות שאין ביכולתן לחמם את ביתם ובני משפחותיהן בימי החורף הקרים. כל זאת בתיאום עם שירותי הרווחה המקומיים.
*בתי קפה נודדים - העמותה מפעילה בתי קפה נודדים במספר ערים בישראל בהם ירושלים, תל אביב, חיפה ובית שאן. בתי הקפה הנודדים מיועדים לאוכלוסיות ממודרות בחברה ובקהילה כמו זקנים, נשים מוכות ובעלי צרכים מיוחדים אחרים. המתנדבים מגיעים אחת לחודש למוסדות (בתי אבות, בתי חולים פסיכיאטריים, מקלט לנשים מוכות וכדומה) ומקימים בית קפה אשר תואם את אופי המקום והקהילה. מטרתם של המתנדבים הוא לשמש אוזן קשבת עבור הקהילה ובנוסף הם מארגנים פעילות התואמת לאופי המקום כמו שירה בציבור או משחקי חברה. 
*מרכזי למידה - העמותה מפעילה מספר מרכזי למידה בירושלים, באר שבע ותל אביב, במסגרת פרויקט "עתידים", לתלמידי חטיבות הביניים אשר מגיעים ממשפחות קשות יום ומטרתם לשפר את למידתם להשגה "תעודת בגרות איכותית". 
בפרויקט זה כל מתנדב חונך תלמיד כאשר כל מפגש בניהם מתרחש אחת לשבוע במשך שעתיים כל פעם. 
*בית קפה שכונתי לנוער - עמותת "שכן טוב" פועלת בשיתוף עם היחידה לקידום נוער בירושלים. בית הקפה מיועד לנוער בסיכון בגילאי 12-20. צוות המתנדבים קבוע ופועל פעם בשבוע. מטרתם לנהל עם בני הנוער שיחות אישיות, קבוצתית ולעודד את הנוער להשתתף בפרויקטים שונים כגון: ריקודי בטן לנערות, צילום ועוד.

== קישורים חיצוניים ==
* 
* 

קטגוריה:ארגונים חברתיים בישראל
קטגוריה:ישראל: עמותות
ארבסק (מוזיקה קלאסית)

ארבסק הוא סגנון של מוזיקה המיועדת בעיקר עבור פסנתר, אשר משתמשת במלודיות מאופיינות על-מנת ליצור אווירה בניחוח ערבי.

==אטימולוגיה==
המלה "ארבסק" נגזרת מהרעיונות המערביים של מוזיקה ערבית, שהיו מפוארים וציוריים. למעשה, ארבסקות ומוזיקה ערבית כלל אינם קשורים.

==יצירות ידועות==
הארבסקות הידועות ביותר הן יצירותיו של קלוד דביסי, "שתי ארבסקות" (במקור: Deux Arabesques), שהולחנו בשנים 1888 ו-1891, בהתאמה.

מלחינים נוספים שהלחינו ארבסקות היו:
* רוברט שומאן; ארבסקה בדו מז'ור, Op. 18
* מוריץ מושקובסקי; Op. 15/2, 61, 95/4, 96/5
* פיוטר איליץ' צ'ייקובסקי
* ססיל שמינאד; Op. 61, 62
* אנטון ארנסקי; Op. 67

==ראו גם==
* ארבסק (מוזיקה טורקית)

קטגוריה:סגנונות מוזיקליים
מגאקלס

מגאקלס (ביוונית: Μεγακλῆς) היה השם של כמה אישים בולטים שפעלו באתונה העתיקה בתקופות שונות, ממשפחת האלקמיונידים.

==ארכון אתונה במאה 9-10 לפנה"ס==
מגאקלס הראשון שיש תיעוד שלו היה הארכון ה-23 של אתונה בין 892-922 לפנה"ס וייתכן שהיה דמות מיתית. הוא מוזכר בספר הכרוניקון של אוסביוס מקיסריה, אשר מתאר את הכרונולוגיה של השליטים והערים המרכזיות בעולם העתיק תוך הסתמכות על כתבים אשר אבדו במרוצת השנים, שמתעדים את ההיסטוריה האנושית מן המאה ה-7 ואף מאוחר יותר. למעט אזכור זה, אין שום ידע אחר עליו.

==ארכון אתונה במאה ה-7 לפנה"ס==
מגאקלס השני, מהמאה ה-7 היה החבר הידוע הראשון של משפחת האלקמיונידים. הוא שימש כארכון של אתונה והיה האחראי להוצאתם להורג של קילון ואחיו, אשר ניסו לבצע הפיכה בשלטון של אתונה ב-632 ללא הצלחה. לאחר כישלונם, ברחו קילון ואחיו לאזור האקרופוליס, כדי לזכות בחסותה של האלה אתנה. מגאקלס, הוביל את האתונאים לתפוס את האחים, ושכנע אותם לצאת לקראת ההמון בתואנת שווא ששום רע לא יאונה להם. עם צאתם של קילון ואחיו, הוביל מגאקלס את סקילתם. בגלל שהיו תחת חסות האלה, נתפס הדבר כחילול קודש. כתוצאה ממעשה זה, מגאקלס ומשפחתו הפכו למושא של קללה מתמשכת שנותרה על כל חברי המשפחה עד להתפרקותה.

==אלקמיונידים==
מגאקלס השלישי היה הנכד של מגאקלס השני, בנו של אלקמיון וחבר במשפחת האלקמיונידים. מגאקלס היה יריב של הטיראן פייסיסטראטוס מהמאה ה-6 לפנה"ס. מגאקלס, יחד עם שותפו ליקורגוס, הגלו את פייסיסטראטוס מחוץ לאתונה. אולם לאחר שסכסוך עלה בין מגאקלס וליקורגוס, זמם מגאקלס יחד עם יריבו לשעבר, פייסיסטראטוס, דרך להחזיר את פייסיסטראטוס לאתונה ולהדיח את ליקורגוס. הרודוטוס טוען שהם אף הונו את האתונאים על ידי הצבת מתחזה לאלה אתנה שתלווה את פייסיסטראטוס עם שובו לעיר. העסקה בין מגאקלס לפייסיסטראטוס נחתמה על ידי נישואים של ביתו של מגאקלס לפייסיסטראטוס. אולם זמן קצר לאחר מכן מגאקלס פנה שוב כנגד פייסיסטראטוס משזה מיאן להוליד ילדים עם ביתו של מגאקלס.

אותו מגאקלס מאוחר יותר התמודד באזור 560 לפנה"ס או מאוחר יותר, עם היפוקליידס, על ידה של אגריסטה ביתו של קליסתנס מסיקיון (שיהפך לדודו של קליסתנס האתונאי). לזוג נולדו 3 ילדים. הבכור, היפוקרטס, היה אביו של מגאקלס נוסף (שהוגלה מאתונה ב 486 לפנה"ס). בתם, אגריסטה, הייתה אימם של פריקלס ואריפון. בנם הצעיר, קליסתנס היה ככל הנראה אביה של דיינומכה, אימו של אלקיביאדס. לפיכך, מגאקלס השלישי היה הסבא-רבא של פריקלס ואלקיביאדס.

==קרב מרתון==
מגאקלס הרביעי, הנכד של היפוקרטס, ואחיינו של קליסתנס, מתואר במקורות לעיתים כאביה של דיינומכה, ולפיכך - סבו של אלקיביאדס. מקורות אחרים סבורים שדודו של מגאקלס, קליסתנס היה סביו של אלקיביאדס. ב-490 לפנה"ס, לאחר קרב מרתון, התגלה מגן מסומן על הר פנטלי, מעל מרתון. ככל הנראה מטרת המגן הייתה לסמן לפרסים לשוט מעבר לכף סוניו ולתקוף את אתונה שהייתה ללא שמירה, שכן כל הלוחמים שלה התרכזו במרתון. הרודוטוס טוען שהאלקמיונידים הואשמו באופן גורף בעבור מעשה בגידה לכאורה זו.
מאחר שמגאקלס היה הדמות הבולטת במשפחת האלקמיונידים באותה תקופה, חשד באהדה לפרסים נתלה מעליו לאחר הקרב. כמה שנים לאחר מכן ב-486 לפנה"ס, מגאקלס הוגלה. אוסטרקה שונים שנמצאו עם שמו, סומנו עם הערות לגבי עושרו המופלג וחיבתו לשפע והדר.
מגאקלס כובד על ידי המשורר פינדארוס, שכתב עליו בזכות ניצחונו כגולה במרוץ המרכבות בהמשחקים הפיתיים באותה שנה, 486 לפנה"ס.
מחקרים מודרניים, אשר מתבססים על ממצאים ארכאולוגיים, מוכיחים שמגאקלס הוגלה פעמיים מאתונה. לראשונה ב-486, ולאחר מכן ב-471.

==הערות שוליים==

קטגוריה:יוונים בתקופה ההלנית
אנשים (תוכנית טלוויזיה)

אנשים הייתה תוכנית טלוויזיה יומית, אשר בתחילתה הוגשה בעיקר על ידי דרור גלוברמן, בהמשך על ידי חיים אתגר וקורין גדעון, ובעונתה האחרונה על ידי נסלי ברדה. התוכנית, העוסקת בדמויות בולטות בתחומים שונים בחברה הישראלית, שודרה בערוץ 2 בשידורי קשת (בימי השידור של קשת, בשעה 18:50 ובשעות הלילה) ולאחר מכן בערוץ קשת 12 (בשעה 17:15 עד 2019, ובשעות הלילה בשנים 2020 ו-2023) והופקה על ידי חברת "קסטינה תקשורת".

==היסטוריה==
התוכנית עלתה לשידור לראשונה באוגוסט 2011. בתחילתה, הנחו את התוכנית שניים: דרור גלוברמן ואפרת אברמוב. באוקטובר 2011 עזבה אברמוב את התוכנית, ומאז הנחה אותה דרור גלוברמן בלבד. ביולי 2016 הצטרפה קורין גדעון להגשת התוכנית לצדו של גלוברמן.
באוקטובר 2017 פורסם כי גלוברמן יעזוב את התוכנית, וינחה תוכנית חדשה בשם "נקסט", שתעסוק בנושא טכנולוגיה ותתבסס על ערוץ NEXTER אותו עורך גלוברמן באתר mako. מי שהחליפו הוא כתב התוכנית חיים אתגר.
התוכנית עלתה בקשת 12 ב-1 בנובמבר 2017, לראשונה בשידור חי באופן קבוע, אחרי שנים שהתוכנית הייתה ברובה מצולמת מראש.

בהמשך הנחו את התוכנית לסירוגין לצד אתגר וגדעון גם מרב מילר, דרור גלוברמן (לעיתים רחוקות, כשמחליף את אתגר) ומירי מיכאלי.

החל מ-16 בינואר 2019 התוכנית שודרה בשעה 22:30, במקום 17:15 זאת בעקבות מעברו של רפי רשף ותוכניתו "חמש" לערוץ 12 בשעה 17:00.

באוקטובר 2019 עברה התוכנית לשידור רק בימי שישי עד מרץ 2020.

ב-11 במרץ 2023 התוכנית שבה במתכונת חדשה כתוכנית לייט נייט בימים ראשון - רביעי בהנחיית נסלי ברדה.

ב-13 בספטמבר 2023 שודרה התוכנית האחרונה של "אנשים", שירדה מהאוויר אחרי 80 תוכניות בהנחייתה של ברדה, זאת לאחר מהלך שנעשה משיקולי תקציב.

==פורמט התוכנית==
התוכנית ערוכה בצורת מגזין אקטואלי. בכל פרק מתמקדים לרוב בדמות מרכזית אחת, רובן ידוענים, במסגרת כתבת עומק, ולאחר מכן ראיון אישי עם אחד מכתבי התוכנית. לאחר מכן משודרות מספר כתבות נוספות על דמויות אחרות.

====== כתבי התוכנית ======
*חיים אתגר: החל מ-2011
*לירון שמם: החל מ-2016
*מירי מיכאלי: החל מ-2017
*רֹתם איזק: החל מ-2017
*ניב גלבוע: החל מ-2017
*אפרת וכטל: החל מ-2018

===== כתבים בעבר =====
*מאיה אילני: בשנת 2011
*דני ענבר: בשנים 2011–2012
*אורלי מירקין: בשנים 2013–2017
*שרון גל: בשנת 2019

== קישורים חיצוניים ==
*

;מאמרי ביקורת על התוכנית:
*
*
*
*

== הערות שוליים ==

קטגוריה:תוכניות טלוויזיה ישראליות
קטגוריה:תוכניות ראיונות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:קשת: תוכניות וסדרות
אופו-אולוסגה

אופו (Ofu) ואולוסגה (Olosega) הם צמד איים געשיים בסמואה האמריקנית. אורכם המשולב של האיים הוא 6 קילומטרים. האיים הם שרידים של הר געש שביניהם מפריד מצר ים ברוחב 137 מטרים. עד ל-1970 ניתן היה לעבור בין האיים בדרך היבשה בזמני השפל. מאז נסלל גשר ועליו כביש חד-נתיבי המקשר בין שני האיים.

הנקודה הגבוהה ביותר באי אופו היא פסגת הר טומוטמו (Tumutumu) בגובה 491 מטרים מעל פני הים, והנקודה הגבוהה באי אולוסגה היא פסגת הר פיומפואה (Piumafua) בגובה 629 מעל פני הים. ההתפרצות הגעשית האחרונה אירעה בשנת 1866, 3 קילומטרים מדרום-מזרח לאולוסגה.

עבודת שדה ארכאולוגית בוצעה בשנות השמונים והניבה ממצאים פרהיסטוריים הכוללים ממצאים קרמיים, גרזנים, קונכיות, ועצמות המסייעים להבנת ההיסטוריה העתיקה של איי סמואה ושל פולינזיה. הממצאים מעידים על נוכחות אנושית במקום מלפני 3,000 שנה לערך.

==אופו==
אופו הוא המערבי מבין צמד האיים. הכפר המרכזי של האי, הנושא אותו שם, שוכן על חופו המערבי. את האי משרתים שדה תעופה קטן ומעגן סירות. עד לשנת 2009 היה שירות טיסות סדיר לאי וזמן הטיסה מפאגו פאגו היה חצי שעה. רובו של החוף הדרומי של אופו מוכרז כשמורת טבע. מבחינה מנהלית האי מהווה את מחוז אופו, שטחו הוא 7.215 קמ"ר ואוכלוסייתו מונה 176 תושבים על פי מפקד שנת 2010. בדרום האי נמצאת לגונה ובה מגוון רחב של אלמוגים ודגים. האי משמש כבית הגידול של מין עטלף מקומי (Pteropus samoensis) הנמצא בסכנת הכחדה בשל אובדן בית הגידול שלו.

==אולוסגה==
אולוסגה הוא האי המזרחי מבין צמד האיים. מבחינה מנהלית הוא מהווה את מחוז אולוסגה, שטחו 5.163 קמ"ר ואוכלוסייתו מונה 177 תושבים על פי מפקד שנת 2010. על האי שוכנים שני כפרים, אולוסגה וסילי (Sili). הכפר סילי, שנמצא על החוף הצפון-מערבי של האי, נהרס ברובו על ידי סופות ציקלון ואוכלוסייתו נטשה אותו ברובה. רוב אוכלוסיית האי מתגוררת בכפר אולוסגה שנמצא בצד הדרום-מערבי של האי ובו גם נמצא בית הספר של האי.

<gallery>
File:AmSamoa Ofu 160.JPG
File:Olosega Village Aerial NPS.jpg
File:Olosega Aerial AKK.jpg
File:Coralandbeach.jpg
File:Snoutsand2.jpg
File:Curvedpalm.jpg
</gallery>

==קישורים חיצוניים==

* [http://soundwaves.usgs.gov/2004/10/fieldwork3.html Persistence of Coral Reefs Under Extreme Environmental Stress in American Samoa G. Piniak, C. Birkeland, and G. Garrison (2004). University of Hawaii.] 

==הערות שוליים==

קטגוריה:סמואה האמריקנית
קטגוריה:איים באוקיינוס השקט
קטגוריה:ארצות הברית: הרי געש
מישל מולדר

מישל מולדר (בהולנדית: Michel Mulder; נולד ב-27 בפברואר 1986 בזוולה הולנד) הוא ספורטאי הולנדי, מתחרה בהחלקה מהירה על הקרח, האלוף האולימפי, בעל שתי מדליות זהב וארד, למרחק של 500 מטר ולמרחק של 1000 מטר, בהתאמה (סוצ'י 2014) ופעמיים ברציפות אלוף העולם בספרינט.

אחיו התאום, רונלד, בעל מדליית ארד אולימפית באותו מרוץ למרחק של 500 מטר.

==קישורים חיצוניים==

* 

קטגוריה:מחליקים מהירים על קרח באולימפיאדת סוצ'י (2014)
קטגוריה:אלופים אולימפיים הולנדים: החלקה מהירה על הקרח
קטגוריה:הולנדים שנולדו ב-1986
חרפה (ספר)

חרפה (Disgrace) הוא רומן שנכתב על יד הסופר הדרום אפריקאי ג'ון מקסוול קוטזי ופורסם בשנת 1999. הספר זכה בפרס מאן בוקר, ו-4 שנים לאחר פרסומו זכה מחברו בפרס נובל לספרות.

==עלילה==
דייוויד לורי הוא פרופסור דרום אפריקאי לאנגלית שמאבד את הכל: את המוניטין שלו, העבודה שלו, השקט הנפשי שלו, חלומותיו על הצלחה אמנותית, ולבסוף גם את היכולת שלו להגן על בתו. הוא גרוש פעמיים, ומרוצה מעבודתו כמרצה לתקשורת. בנוסף הוא מלמד כיתה אחת ספרות רומנטית באוניברסיטה טכנית בקייפטאון. התקופה היא לאחר האפרטהייד בדרום אפריקה. ה"חרפה" שלו מגיעה כאשר הוא כמעט בכוח מפתה את אחת מהתלמידות שלו, בחורה בשם מלאני אייזקס. פרשה זו מתגלה לאחר מכן להנהלת בית הספר. ועדה של בית הספר מתכנסת כדי לשפוט את מעשיו. לורי מודה מייד באשמתו, ומסרב להתנצל בצורה שתשאיר אותו בעבודתו. בשל כך הוא נאלץ להתפטר מתפקידו. 

הוא עוזב את ביתו בעיר, ומוצא מחסה בחווה של בתו בכף המזרחי. במשך זמן, ההשפעה של הבת שלוותה בקצב הטבעי של החווה מבטיחים ללורי חיים שקטים בהרמוניה של חיי הכפר. אבל מאזן הכוחות במדינה משתנה. זמן קצר לאחר שהוא חש בנוח בחיי כפר, הוא נאלץ להשלים עם תוצאותיה של התקפה אלימה בחווה. הבת שלו נאנסת, והוא עצמו מותקף באלימות, ונפצע. מעתה הוא חושש לחיי בתו ולעתידה במקום הזה. ניסיונותיו לשכנע אותה לעזוב את החווה ואולי גם את המדינה לא נושאים פרי. הוא חוזר לביתו בקייפטאון, אך גם שם אינו מוצא מנוחה. הוא חוזר לבתו בחווה, אך מגלה שחייה עומדים להשתנות ולא בכיוון שהוא חלם עליו. 
הרומן נוגע גם לאינטראקציה של לורי עם כמה דמויות אחרות. בו (Bev) – עוסקת בריפוי וגם בהמתה של חיות בית, ובמידה מסוימת נקשרת ללורי. האיכר השחור פטרוס, העובד לשעבר של לוסי, שמקבל בעלות על חלק מהחווה, ומעורבותו בהתקפה על ביתה אינה ברורה דיה.

הרומן עובד לסרט אוסטרלי בשנת 2007. 

תורגם לעברית בידי סמדר מילוא, ופורסם בעברית בידי הוצאת עם עובד בשנת 2000.

==קישורים חיצוניים==
* 

*
*
*[http://anonymous.org.il/Coetzee חרפת האנושות לפי קוטזי], ד"ר נעמה הראל, אתר אנימלס
*רות נצר. חרפה - גאולת האנימה והנשמה. בתוך: נפש הספרות - מסות על ספרות ושירה במבט יונגיאני. כרמל. 2021 

קטגוריה:ערכים שבהם תבנית בריטניקה אינה מתאימה
קטגוריה:רומנים (סוגה ספרותית) 
קטגוריה:ספרי 1999
קטגוריה:ספרות דרום-אפריקאית
קטגוריה:ספרים שעובדו לסרטים
קטגוריה:ספרי ספריה לעם
קטגוריה:ספרים שזכו בפרס בוקר
קרב רווה

קרב רווה התרחש בין 3 ל-11 בספטמבר 1914 בתחילת מלחמת העולם הראשונה, כחלק מקרב גליציה. בקרב נלחמו כוחות מהאימפריה האוסטרו-הונגרית והאימפריה הרוסית, באזור רווה-רוסקה (כיום באוקראינה). הקרב הסתיים בניצחון רוסי.

עם תחילת קרב גליציה, הארמייה הראשונה והרביעית של אוסטרו-הונגריה הצליחו להשיג ניצחונות בחלק הצפוני של החזית, בקרב קרשניק ובקרב קומרוב. אולם בחלק הדרומי בו היו הכוחות החזקים של הרוסים, הארמייה השנייה והשלישית נחלו הפסדים. לכן הארמייה האוסטרו-הונגרית הרביעית נשלחה דרומה, לעזור לארמייה השלישית שסבלה מאבדות רבות. בעקבות התנועה דרומה נוצר פער בין הארמייה הראשונה (הצפונית) לבין הארמייה הרביעית. הקרב החל כאשר הארמייה הרוסית השלישית ניצלה את הפער הזה תוך ניסיון לכתר את הארמייה הרביעית. במערכה השתתפו 9 דיוויזיות מכל צד, כאשר ידם של הרוסים על העליונה. הארמייה האוסטרו-הונגרית הרביעית עמדה בפני כיתור, והחלה בנסיגה, תוך אבדות רבות בנפש ובציוד לחימה. בגין תבוסה זו הודח מוריץ פון אופנברג מהפיקוד על הארמייה הרביעית, למרות שההוראה להחלץ לעזרת הארמייה השלישית הגיע ממפקד החזית קונרד פון הצנדורף.

ב-21 ביוני 1915 נכבשה רווה-רוסקה מחדש על ידי מדינות מעצמות המרכז במסגרת מתקפת גורליצה-טרנוב.

== קישורים חיצוניים ==

* [http://www.historyofwar.org/articles/battles_ravaruska.html Battle of Rava Ruska, 3-11 September 1914] 

רווה
קטגוריה:החזית המזרחית במלחמת העולם הראשונה
רווה
אולגה ברוסניקינה

אולגה אלכסנדרובנה ברוסניקינה (ברוסית: О́льга Алекса́ндровна Брусни́кина; נולדה ב-9 בנובמבר 1978) היא שחיינית צורנית רוסייה בעבר. היא אלופה אולימפית בעלת 3 מדליות זהב ואלופת עולם בעלת 4 מדליות זהב.

== ביוגרפיה ==
ברוסניקינה נולדה וגדלה במוסקבה. היא החלה להתאמן בגיל 14. בשנת 1993 זכתה במדליית זהב באליפות העולם לנוער.

באולימפיאדת אטלנטה (1996) השתתפה ברוסניקינה לראשונה, במשחקים האולימפיים וסיימה במקום רביעי בתחרות הקבוצתית.

===אלופת עולם===
באליפות העולם בשחייה שנערכה בפרת' אוסטרליה בשנת 1998 זכתה ברוסניקינה בשתי מדליות זהב, בתחרות הזוגות ביחד עם מריה קיסליובה ובתחרות הקבוצתית.

===אלופה אולימפית===
חודשיים לפני אולימפיאדת סידני (2000) נמצאה קיסליובה שותפתה לתחרות הזוגות חיובית לאפדרין וקיבלה הרחקה מתחרויות של שלושה חודשים שקוצרו לחודש וכך יכלה להשתתף במשחקים האולימפיים.
באולימפיאדת סידני (2000) זכתה ברוסניקינה בשתי מדליות זהב בתחרות זוגות ובתחרות הקבוצתית.

באליפות העולם בשחייה שנערכה בפוקואוקה יפן בשנת 2001 זכתה ברוסניקינה במדליית זהב בתחרות ליחידות.

באליפות העולם בשחייה שנערכה בברצלונה ספרד בשנת 2003 זכתה ברוסניקינה במדליית זהב בתחרות הקבוצתית.

באולימפיאדת אתונה (2004) זכתה ברוסניקינה במדליית זהב בתחרות הקבוצתית.

לאחר המשחקים האולימפיים פרשה ברוסניקינה מספורט תחרותי והחלה להנחות תוכניות טלוויזיה. בשנת 2009 היא החלה לשפוט בתחרויות ופעילה באיגוד הספורט הרוסי.

== קישורים חיצוניים ==

קטגוריה:אלופות עולם בשחייה צורנית
קטגוריה:שחייניות צורניות באולימפיאדת אתונה (2004)
קטגוריה:שחייניות צורניות באולימפיאדת סידני (2000)
קטגוריה:שחייניות צורניות באולימפיאדת אטלנטה (1996)
קטגוריה:אלופות אולימפיות רוסיות: שחייה צורנית
קטגוריה:מקבלי עיטור הידידות (רוסיה)
קטגוריה:רוסיות שנולדו ב-1978
קטגוריה:רוסים שנולדו ב-1978
המלך העליון של אירלנד

אבן הגורל, או בשמה הנוסף, סלע ה[[הכתרה בגבעת טארה באירלנד]]
המלכים העליונים של אירלנד (באירית: Ard Rí na hÉireann) הם דמויות, חלקן היסטוריות וחלקן מיתולוגיות, ששלטו או נטען ששלטו, בכל אירלנד. 

ספרות אירית מימי הביניים ומתחילת העת החדשה מתארת רצף כמעט שלם של מלכים ששלטו מהגבעה הקדושה טארה במשך אלפי שנים. היסטוריונים מודרניים מאמינים כי תיאורים אלו הם מלאכותיים, ונוצרו במאה ה-8 מתוך מסורות גנאלוגיות של קבוצות-כוח פוליטיות על מנת להצדיק את הסטטוס הנוכחי של אותן קבוצות באמצעות שיקופן לעבר הרחוק. רעיון הממלכה הלאומית נהגה לראשונה במאה ה-7, אך הפך למציאות פוליטית רק במאה ה-8 בתקופה הוויקינגית, וגם אז לא באופן עקבי.

טבעה של המלוכה הקדומה היה מקודש. בכתבים המוקדמים תוארו מלכים שהתחתנו עם האלה אשר מהווה את התגלמות הארץ. הם נדרשו להיות שלמים בגופם ללא כל פגם, וגם שלטונם נחשב למושלם, וחסר פגמים או שגיאות. 

מידת השליטה של המלכים העליונים השונים לא הייתה זהה, אך אירלנד מעולם לא נשלטה על ידם כיישות פוליטית מאוחדת, למעט שנות שלטונו של המלך בריאן בורו בתחילת המאה ה-11, אשר על שמו קרוי גם נבל בריאן בורו, המהווה את סמל אירלנד. 

על פי כתבים משפטיים מהמאות ה-7 וה-8, התקיימה היררכיה של ממלכות קטנות. כל מלך בממלכה כזו שלט בגבולות ממלכתו, כינס אספות עם, גבה מיסים, חוקק חוקים ואכף אותם.

==קישורים חיצוניים==
* [http://www.irishtourism.com/historic-sites-buildings-in-ireland/hill-of-tara/1451 Hill of Tara] 
==הערות שוליים==

קטגוריה:אירלנד: היסטוריה
**